[{"text_idx": "#000001", "text": "Antau\u0306 kelkaj tagoj mi bons\u0302ance vizitis Bjalistokon, denaskan urbon de Zamenhof. Tie vintro alvenis frue, kaj mi trovis neg\u0302on surstrate kaj subnulajn temperaturojn. Gastigado, kontrau\u0306e, estis varma: miaj gastigintoj estas vere afablaj kaj gastemaj, kaj same kondutis la aliaj esperantistoj, kiujn mi renkontis: en amika matenmang\u0302o en Wasilko\u0301w (vilag\u0302o, apud Bjalistoko, kie mi log\u0302is), en kafeja babilado simila al niaj kutimaj mardaj kunvenoj en Barcelono, kaj en renkontig\u0302o en sidejo de loka esperanta societo. Tie, lau\u0306 ilia peto, mi prelegetis pri nia nuntempa situacio sub la titolo \u00abKatalunio: c\u0302u nova s\u0302tato en Eu\u0306ropo?\u00bb."}, {"text_idx": "#000002", "text": "Krom tio, mi havis la s\u0302ancon viziti Zamenhofan Centron, kie estis ekspozicio c\u0302efe rilata al juna Zamenhof, gustumi tipan lokan trinkaj\u0302on en la kafejo Esperanto au\u0306 foti min apud la statuo de la kreinto de Esperanto. Kaj, kompreneble, mi vizitis aliajn mirindaj\u0302ojn de la urbo. Bedau\u0306rinde mi maltrafis kelktage la eventojn programitajn por la Zamenhofa tago. Eble alia jaro mi havos la s\u0302ancon c\u0302eesti ilin."}, {"text_idx": "#000004", "text": "Obert: Dimecres de 17 a 19h"}, {"text_idx": "#000008", "text": "This website uses cookies so that we can provide you with the best user experience possible. Cookie information is stored in your browser and performs functions such as recognising you when you return to our website and helping our team to understand which sections of the website you find most interesting and useful."}]